Mikilvægur fundur verður hjá dómsmálanefnd Fulltrúadeildar Bandaríkjaþings í dag . Verið er að opna nýjan kafla í rannsókn þingsins á því hvort Donald Trump , forseti , hafi brotið af sér í starfi . Lögmenn Demókrataflokksins og Repúblikanaflokksins munu færa rök fyrir því annars vegar að ákæra eigi Trump og hins vegar að ekki eigi að gera það . Lögmenn Demókrataflokksins munu leggja fram þau gögn sem þegar hafa komið fram í rannsókninni og greina þau . Lögmenn Repúblikana munu tíunda af hverju þeim þykir ekki tilefni til að ákæra Trump . Trump er gert að hafa beitt utanríkisstefnu Bandaríkjanna gagnvart Úkraínu með því markmiði að þvinga Volodymyr Zelensky , forseta Úkraínu til að tilkynna upphaf tveggja rannsókna sem myndu nýtast Trump í kosningunum á næsta ári . Sú viðleitni hafi staðið yfir um mánaða skeið og hafi verið stýrt af Rudy Giuliani , einkalögmanni Trump . Nancy Pelosi , forseti fulltrúadeildarinnar tilkynnti í síðustu viku að ákæra ætti Trumpen ekki liggur nákvæmlega hvaða ákærur verða lagðar fram . Það er verkefni dómsmálanefndarinnar að komast að niðurstöðu í því . Sjá einnig : Ætla að ákæra Trump fyrir embættisbrotHægt er að fylgjast með fundinum hér að neðan . Vert er að taka fram að Hvíta húsið hefur neitað að taka þátt í rannsókninni eftir að lögmanni Hvíta hússins var boðið á fundinn . Fundurinn átti að hefjast klukkan tvö en seinkaði um nokkrar mínútur . Við upphaf fundarins stóð mótmælandi á fætur og kallaði hann Jerry Nadler , formann nefndarinnar , og aðra Demókrata í nefndinni , landráðsmenn . Hann sagði þá vera að reyna að koma lýðræðislega kjörnum forseta frá völdum . Trump sjálfur hefur ítrekað sakað Demókrata um það sama . Mótmælandinn var fljótt fluttur úr salnum af lögregluþjónum . Volodymyr Zelensky , forseti Úkraínu , er ekki þeirrar skoðunar að umdeilt símtal hans og Donald Trump , forseta Bandaríkjanna , hafi falið í sér svokallað " kaup kaups “ ( e. Quid pro quo ) . Hann gagnrýndi Bandaríkin þó harðlega fyrir að koma fram við Úkraínu sem peð í pólitískri skák .